Магнитка (Силәбе өлкәһе)

Магнитка — Силәбе өлкәһе Ҡуҫа районындағы эшселәр ҡасабаһы. Магнит ҡала биләмәһенең административ үҙәге.

 Географияһы 
Көньяҡ Уралда, Ҡуса йылғаһында, уның һул ҡушылдыҡтары Магнитка, Любянка һәм Каменка йылғалары тамағында Златоусттан төньяҡта 17 саҡрым алыҫлыҡта урынлашҡан. Эргәһендә «Тағанай» милли паркы урынлашҡан.

Эргә-тирәһен хозур тәбиғәт биләп алған. Ҡасаба тау-урман зонаһында урынлашҡан. Уның төп өлөшө ҡайынлыҡтар һәм уҫаҡлыҡтар менән ҡаплаған, әммә шулай ҙа Ҡуҫа районына хас булған ҡарағастар һәм ҡарағайҙар ҙа йыш осрай. Урмандар ҡыҙыл көртмәле, ҡара көртмәле һәм ҡайын еләгенә бай. Йыш ҡына абағалар, шулай уҡ мүктәрһәм лишайниктар осрай. Төпкөл урындарҙа Ҡыҙыл китапҡа индерелгән Урал орхидеяларының ҡайһы бер төрҙәрен осратырға мөмкин. Магнитка янындағы асыҡ урындарҙа дарыу үләндәре — һары һәм ябай мәтрүшкәләр үҫә .

 Тарихы 
Ҡасабаға Ҡуса заводын мәғдән менән тәьмин итеү өсөн 1808 йылда нигеҙ һалына, әммә, уның ауыр иреүе арҡаһында, утын һәм күмер әҙерләүгә йүнәлтелә.
Индустриялаштырыу йылдарында ауыл биләмәһе бик тиҙ үҫешә: 1928 йылда ғәмәли минералогия институтынан килгән геологтар титаномагнетит ятҡылығын тәрәндән өйрәнәләр һәм 2 йылдан һуң руда сығарыу башлана. 1935 йылда Златоуст ҡалаһынан бында электр тапшырыу линияһы килә, һуңынан тимер юл тармағы ла һалына.

Ҡала тибындағы ҡасаба статусына эйә 1938 йылда эйә булаАдминистративно-территориальное деление союзных республик, СССР / РСФРС. Народный комиссариат внутренних дел СССР, Статистический отдел. ЦИК СССР. Верховный Совет СССР, Информационно-статистический отдел / М.: Известия советов депутатов трудящихся СССР, 1962. (С. 211, 553)..

Бөйөк Ватан һуғышы йылдарында «Магнитное» титаномагнетит ятҡылығы СССР-ҙа иң ҙурҙарынан һаналғанОстанин Д. Б.Каменный пояс России: легенды, истории, были. Книга стихов / Раздел 21 // М.: Издательские решения, 2019. — 88 с. ISBN 978-5-0050-8790-4.Кусинский рудник «Магнитка» // Статья от 29.10.2014 г. «Рудники Урала».. Ҡыҙғанысҡа ҡаршы, ер аҫты байлыҡтары әкренләп кәмей һәм шахталар бер-бер артлы ябылалар. Хәҙер ҡасаба биләмәһендә ике сәнәғәт предприятиеһы — «МетАгломерат» яуаплылығы сикләнгән йәмғиәте, «Уралстройщебень» ябыҡ акционерҙар йәмғиәте эшләй.

 Халыҡ 

 Инфраструктура 
Мәктәптәр, балалар баҡсалары, дауахана, кафе, магазиндар, профессиональ училище бар.

 Иҫкәрмәләр 

Категория:Тарихи Башҡортостан топонимияһы 2021 (Силәбе өлкәһе)
Категория:Ҡуҫа районы тораҡ пункттары